 Nse Ikpe-Etim : Nse Ikpe-Etim tí a bí ní ọdún 1974 jẹ òṣèré ọmọ ilẹ Nàìjíríà. Òkìkí rẹ kàn ní ọdún 2008 fún ipa rẹ nínú Reloaded. Wọn yàn án fún àmì-ẹyẹ Dirama Òṣèrébìrin tó dára jù fún ẹdá-ìtàn Nse nínú Journey to Self ní Africa Viewers Awards lọdún 2014.Wọn bí Etim ní ọjọ kọkànlélógún, Oṣù Ọwàrà, Ọdún 1974 ní ìlú Èkó. Etim lọ sí Ilé-ẹkọ alákọbẹẹrẹ Awa àti Ilé ẹkọ àwọn ológun Command Primary School ní ìlú Kaduna, ó tẹsíwájú ní St Louis College, Jos àti Kọlẹjì Ìjọba Àpapọ ní ìlú Jos àti Ìlọrin. Ó sọ pé iṣẹ bàbá rẹ bí òṣìṣẹ Báànkì àpapọ ló fa gbígbé tí àwọn ń gbé kiri gbogbo àgbègbè. Ó kẹkọọ gboyè nínú ẹkọ tíátà ní Yunifásítì Calabar.Etim ní àkọbí nínú  àwọn mẹfà. Ó sọ pé ohun ni àwọn alágbàtọ tí wọn jẹ òyìnbó nínú Ìfọrọwánilẹnuwò rẹ Toolz.  Ọjọ kẹrìnlá ọdún 2013 ló fẹ ọrẹ rẹ àtijọ Clifford Sule ní ìlànà ìgbéyàwó-òfin ní Èkó. Lẹyìn ìgbà náà ni wọn ṣe ìgbéyàwó Ìbílẹ ní ìlú rẹ Akwa Ibom àti Èkó. Ìlú Ọba London ló ń gbé pẹlú ọkọ rẹ báyìí , tí ó jẹ olùkọni àgbà ní Iléẹkọ Yunifásítì Middlesex tí ó sì má ń wà ṣiṣé fíìmù ní NàìjíríàEtim bẹrẹ eré orí ìtàgé ní ilé ẹkọ yunifásítì ní ọmọ ọdún méjìdínlógún. Eré àkọkọ tí ó ti kọkọ hàn ni eré àtìgbàdégbà Inheritance. Nígbà tí ó kẹkọọ gboyè ní Yunifásítì, ó kúrò ní agbo fíìmù ráńpẹ láti dáwọlé àwọn ohun mìíràn kí ó tó wà kópa nínú fíìmù Reloaded tí Emem Isong ṣe, àwọn òṣèré tí wọn jọ kópa ni Ramsey Nouah, Rita Dominic, Ini Edo àti Desmond Eliot. Ní oṣù Ọpẹ, ọdún 2019, wọn ṣe àfihàn rẹ nínú àkójọ àwòrán Collaborative Polaris, lábẹ Ìfọmọnìyànṣe Supernova, wọn ṣe Ìfọrọwánilẹnuwò fún pẹlú àwọn èèyàn bíi William Coupon, Bisila Bokoko àti Adé Adékọlá.Ní ọdún 2020 ó kópa nínú eré Quams money tí ó sòpọ mọ eré Tope Oshin, New money.Ní ọdún 2021, ó kópa pẹlú Richard Mofe-Damijo àti Zainab Balógun nínú eré Ṣèyí Bàbátọpẹ tí ò pè ní Wine. 